#### 

#### Icon Description automatically generated

#### 

#### Konkurss lõimumisvaldkonna 2024.-2025. aasta preemiatele

Konkursi nr **RK25ARS001**

1. Integratsiooni Sihtasutus kuulutab välja konkursi lõimumisvaldkonna 2024.-2025. aasta preemiatele.
2. Preemiate eesmärk on väärtustada lõimumisvaldkonna arendamist ja jätkusuutlikkust ühiskonnas tervikuna, sh innovaatilist ja mitmekülgset lähenemist erinevatest rahvustest inimeste koostöötegevustesse kaasamisel.
3. Lõimumise all mõistetaks teadmiste, oskuste ja väärtuste kujunemist, mis panustab ühiskonna arengusse, kus erineva keele- ja kultuuritaustaga inimesed osalevad aktiivselt ühiskonnaelus ning toetavad demokraatlikke väärtusi. See on kooskõlas Integratsiooni Sihtasutuse strateegiaga aastateks 2024-2029[[1]](#footnote-1)
4. 2025. aastal antakse lõimumisvaldkonna preemiad välja neljas kategoorias:
   1. **Lõimumise raudvara**

Eesti kultuurilise mitmekesisuse teadvustamine ja pikaajaline sihipärane lõimumist edendav tegevus.

Välja antakse üldjuhul üks 1000 euro suurune preemia.

* 1. **Aasta sillalooja**

Eesti ja eesti keelest erineva emakeelega elanikele suunatud koostööprojektide elluviimine.

Välja antakse üldjuhul üks 1000 euro suurune preemia.

* 1. **Aasta sõnumikandja**

Lõimumist toetavate hoiakute kujundamine meedia kaudu.

Välja antakse üldjuhul üks 1000 euro suurune preemia.

* 1. **Aasta säde**

Isiku või organisatsiooni silmapaistev tegevus lõimumise valdkonnas. Välja antakse üldjuhul üks 1000 euro suurune preemia.

1. Preemiate fond on 4000 eurot.

**KANDIDAATIDE ESITAMISE TINGIMUSED**

1. Lõimumisvaldkonna preemiate kandidaatideks võivad olla Eesti Vabariigis registreeritud juriidilised isikud ja Eestis elavad füüsilised isikud.Füüsilistele isikutele antavad preemiad maksustatakse Tulumaksuseaduse § 12 lõike 1 punkti  7  ja § 19 lõike 2 kohaselt  tulumaksuga. Preemiale ei või esitada Integratsiooni Sihtasutuse, selle töötajate ja nõukogu liikmete ega Kultuuriministeeriumi ja selle teenistujate kandidatuuri.
2. Kandidaate saavad konkursile esitada nii juriidilised kui ka füüsilised isikud. **Isikud ei või üles seada iseenda kandidatuuri.**
3. Sama kandidaadi võib esitada mitmes kategoorias juhul, kui erinevates kategooriates on esindatud kandidaadi erinevad projektid või tegevused. Sel juhul tuleb esitada mitu erinevat taotlust, st iga taotlus esitatakse eraldi kategoorias.

Kui ühte kategooriasse on esitatud sama kandidaat erinevate või samade projektide/tegevustega, siis menetletakse viimasena esitatud taotlust.

1. **Konkursile ei saa esitada kandidaate, kes on viimase kolme aasta jooksul saanud lõimumispreemia.** Vastav informatsioon on Integratsiooni Sihtasutuse kodulehel [www.integratsioon.ee](http://www.integratsioon.ee) avatud konkursside all „Konkurss lõimumisvaldkonna 2024.-2025. aasta preemiatele“.
2. Nõuded tegevustele, mille alusel preemiad määratakse:
   1. tegevus/projekt on esitatud ühele punktis 4 toodud kategooriale;
   2. kategooriates 4.2.-4.4. viiakse tegevus/projekt ellu ajavahemikus 01.09.2024 -31.12.2025; kategoorias 4.1. on tegevus/projekt tähtajatu;
   3. tegevuse/projekti mõju on võimalik taotluse esitamise hetkeks hinnata.

### Kandidaatide esitamiseks tuleb täita vastav taotlusvorm, mille saab alla laadida Integratsiooni Sihtasutuse kodulehel [www.integratsioon.ee](http://www.integratsioon.ee) avatud konkursside all „Konkurss lõimumisvaldkonna 2024.-2025. aasta preemiatele“. Taotlusvorm täidetakse eesti keeles. Taotlusi saab esitada alates 25.08.2025.

### Taotlused esitatakse elektrooniliselt aadressil [taotlus@integratsioon.ee](mailto:taotlus@integratsioon.ee) märgusõnaga „Kandideerimine - lõimumisvaldkonna 2024.-2025. aasta preemiatele“.

### Taotluste esitamise tähtaeg on 25.09.2025.

**HINDAMINE**

1. Preemiate määramiseks moodustab Integratsiooni Sihtasutus hindamiskomisjoni, kuhu kuuluvad Kultuuriministeeriumi esindaja, Integratsiooni Sihtasutuse esindaja ja sõltumatud eksperdid. Hindamiskomisjoni liikmed hindavad esitatud kandidaatide projekte/tegevusi lähtudes taotluses esitatud andmetest, konkursi eesmärkidest, tingimustest, kriteeriumitest ning esitatud tegevuse/projekti sisu vastavusest konkursi eesmärkidele.
2. Hindamiskomisjon hindab tegevuse/projekti innovaatilisust, uudsust ja originaalsust, preemiakandidaadi tegevuse/projekti valiku põhjendust ja vastavust preemia eesmärgile ning selle mõju suurust otsesele sihtrühmale ja ühiskonnas tervikuna.
3. Erandjuhtudel võib komisjon laekunud taotluste sisust tulenevalt teha ettepaneku jätta ühes kategoorias preemia määramata ning teises kategoorias suurendada preemiasaajate hulka.

Hindamiskomisjon esitab otsuse Integratsiooni Sihtasutuse juhatajale kinnitamiseks.

1. Preemiat ei saa organisatsioon, kes on:

17.1 tegevust piiravas olukorras (nt pankrotis, likvideerimisel, sundlõpetamisel või tal on äriregistris kehtiv kustutamise hoiatus);

17.2 seisuga 25.09.2025 Maksu- ja Tolliameti andmetel riikliku maksu võlglane. Käesolevates tingimustes loetakse riikliku maksu võlaks kandideerija poolt tähtpäevaks tasumata riikliku maksu ja sellelt arvestatud intressi võlga, mis ületab 100 eurot;

17.3 jätnud Integratsiooni Sihtasutusega varem sõlmitud lepingu reeglite rikkumisega kaasnenud tagasimaksmisele kuulunud summad kokku lepitud tähtajal tagastamata või jätnud tasumata toetuse tagasimaksmise ajatamise korral tagasimaksed ettenähtud tähtajal ja summas;

17.4 saanud viimase kolme aasta jooksul lõimumispreemia.

**TEAVITAMINE**

1. Preemiate saajad kuulutab kultuuriminister välja 2025. aasta lõpus. Preemiate saajate nimed avaldatakse Integratsiooni Sihtasutuse kodulehel.
2. Lisateave:

Kristina Pirgop-Benton, tel 5551 1242 , e-post [kristina.pirgop@integratsioon.ee](mailto:kristina.pirgop@integratsioon.ee)

Raili Pihlamägi, tel 5624 0439, e-post [raili.pihlamagi@integratsioon.ee](mailto:raili.pihlamagi@integratsioon.ee)

1. <https://integratsioon.ee/sites/default/files/2024-08/INSA-strateegia2024-2029-A4%2027%2006%202024.pdf> [↑](#footnote-ref-1)